Pitik Gumuyu ya iku salah siji jinis pitik kang kluruké kaya guyuné manungsa. Pitik Gumuyu asalé saka tlatah Sidrap, Sulawesi Kidul. Pitik Gumuyu iki duwé pawakan, warna wulu lan karakteré kaya pitik-pitik liyané kang ana ing Indonésia. Pitik Gumuyu biyèn diingoni déning bangsawan kraton Bugis lan dadi klangenan ing kalangan bangsawan kraton Bugis. Yèn dideleng saka dhapuré, pitik iki mèmper karo pitik jago, nanging saka swarané, pitik iki unik. Yèn lagi krungu swarané, kluruké pitik ketawa mèmper karo manuk perkutut.